Aalborg Stiftstidende, 1838-02-03
Denne liden Ø, omtrent 2 Miil i Omkreds, spiller forTiden en vigtig Rolle for Communicationen mellem Sjælland og Fastlandet. Hvorledes vilde det i strænge Vintre, som denne, see ud hermed, hvis denne liden Ø ikke var situeret netop der, hvor den ligger, ret ligesom et beqvemt Aftrædelsested for den Reisende og Posterne, der skulle passere Store Belt, Vi skylde velvillig Meddelelse af en Medborger, der nylig har forsøgt et 12 Dages Ophold paa Øen, at vi om samme kunne meddele Efterretninger, og det glæder os at disse Efterretninger, grundede paa Erfaring, lyde i en ganske anden Tonart, end de sædvanlige, dadlesyge bemærkninger, man saa ofte læser, naar Talen er om offentlige Foranstaltninger. De, der ere trufne paa denne Ø til Beqvemmelighed for den Reisende og Posterne, som nedes til at opholde sig der, skyldes den kgl. Generalpostdirection og det er behageligt, at den Mand, til hvem Vært skabet der er overdraget, en Lieutenant Benche, efter hvad der er os berettet, fortjener megen Roes for den Orden, gode og billige Beværtning, den Reisende finder i denne Gjæstgivergaard, hvor man i alle disse Henseender, skal finde sig langt mere tilfreds, end i mange af Fastlandets Gjæstgivergaarde, endogsaa paa Hovedrouten, hvor Søgningen er stadig, medens han maa nøies med den, som et sieldent Tilfælde skjænker ham. Det er vel sandt, at han har en aarlig fast Godtgjørelse, men denne er langtfra at være meer end blot tilstrækkelig til at bøde paa et saadant Opholds Ubehagelighed i mange Maader baade Sommer og Vinter. For Honoratiores og simplere Reisende findes her 6 Værelser med 1 Seng i hver, i hvilken i Nødsfald og efter Overeenskomst kunde ligge 2 Personer. Desuden er der 1 Værelse med 7 gode Køier. Naar Antallet af Reisende, paa eengang skulde gjøre det fornødent, opredes paa Gulvet i Conversations=Værelset, som altid er opvarmet, med dette Værelse kunne 20 a 30 og Postførernes Værelser, naar disse ei ere tilstede, velvilligen tilrede til Afbenyttelse. Opholdet paa Sprogn, for at vente paa Overfart, har den Behagelighed forud for Opholdet i Nyborg eller Korsør, at man paa Sprog er purres ud til at møde ved Baadene, for Overfarten med disse virkelig kan forsøges, hvorimod man fra de to andre Steder regelmæssig maa møde hver Morgen Kl. 7 respective ved Knudshoved og Halskov=Rev, for at vente paa det gunstige Øieblik og, naar dette hele Dagen udebliver, atter om Aftenen vende tilbage, for Dagen derpaa at foretage samme Tour. Det traf sig under det her omtalte Ophold, at een Dag havde samlet 110 Mennesker paa Øen, Jnspecteurens Familie og Huustyende inclusive. For Iisbaadenes Mandskaber er der i et stort Locale Køier for 60 til 70 Mand. Paa Overfarten havde den her omtalte Reisende tilbragt 18 Timer paa denne ene Miil, hvoraf man kan gjøre sig Begreb om dens Vanskelighed. Man bor derfor være glad ved, at Anstalterne paa Øen ere saaledes, at den Reisende ikke behøver at hige efter at komme derfra formedelst overdreven Dyrhed eller slet Beværtning, da tvertimod Værtens Forekommenhed og gode Behandling i alle Maader ere Midler til at skjærpe Taalmodigheden og gjøre det mindre piinligt at oppebie det gunstige Øieblik, da Overfarten med Rimelighed kan iværksættes.